Diari Oficial de la Generalitat Valenciana


Sumari del DOGV 1095, del 28-06-1989 (1989/814334)

ACORD de 12 de juny de 1989, del Consell de la Generalitat Valenciana, pel qual s'aprova definitivament el Projecte de Modificació Puntual del Pla General de la Vila Joiosa en partida Xovades (A); travessera Mestre Pons i Calvari (B); i travessera Cervantes (C).
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1095

Data del DOGV
:   28-06-1989

Secció del DOGV
:   ALTRES DISPOSICIONS

Número del document
:   1989/814334


Data del document
:   12-06-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 12 de juny de 1989, del Consell de la Generalitat Valenciana, pel qual s'aprova definitivament el Projecte de Modificació Puntual del Pla General de la Vila Joiosa en partida Xovades (A); Travessera Mestre Pons i Calvari (B),i Travessera Cervantes (C).  
El Consell de la Generalitat Valenciana, en la reunió del dia 12 de juny de 1989, adoptà l'Acord següent:  
«Vist el Projecte de Modificació Puntual del Pla General de la Vila Joiosa en partida Xovades (A); travessera Mestre Pons i Calvari (B); i Travessera Cervantes (C) redactat per l'Ajuntament mitjançant l?Oficina Tècnica Municipal d'Urbanisme i Obres.  
Vist que l'Ajuntament en Ple, en sessió ordinària celebrada el dia 12 de setembre de 1985, a la qual assistiren setze dels vint-i-un membres que constitueixen la corporació i a la vista dels informes de la Comissió d'Urbanisme, Obres i Serveis Tècnics d'aquest Ajuntament i del Secretari de la Corporació, acordà per unanimitat l'aprovació inicial del Projecte de Modificació del Pla General de la Vila Joiosa que afecta alhora tres zones, per la qual cosa cap considerar tres modificacions puntuals diferents:  
«1. Zona A: mansana ubicada entre els carrers Relleu i Polop, junt a l'av. del Pianista Gonzalo Soriano (Cra. Sella). Consisteix la modificació en canviar una zona considerada com a sistema, de parcs i jardins urbans, clau F, perquè passe a ser considerada com a zona d'Ordenació Volumètrica Anterior, subzona intensitat 2, clau 3-b, sòl urbà, que és la qualificació dels terrenys inclosos a la mateixa mansana confrontant.  
2. Zona B: la que és compresa en la rodalia dels carrers Maestro Pons i Calvari. En aquesta zona, més que modificar-se el Pla General, es tracta d'aclarir les alineacions no definides en els plans d'ordenació corresponents.  
3. Zona C: travessera del carrer Cervantes. La finalitat d'aquesta modificació es la de reflectir als plànols un carrer, travessera del carrer Cervantes, existent des de fa anys i limitada per edificacions relativament noves amb façanes».  
Vist que aquest acord fou publicat al Butlletí Oficial de la Província d'Alacant de data 25 de setembre de 1985 i al diari «Información» d'Alacant, i que no s'hi presentà cap al·legació durant el període d'informació pública corresponent.  
Vist el resultat del període d'informació pública, la corporació municipal, per unanimitat de disset vots a favor i cap en contra, i per tant amb el quòrum de la majoria absoluta legal dels membres que composen la Corporació, acordà l'aprovació provisional i elevació posterior de l?expedient a la Conselleria d'Obres Públiques, Urbanisme i Transports per a continuar els tràmits que procedesquen per a l'aprovació definitiva.  
Vist que dues de les tres modificacions, la 2 i la 3, corresponents a les zones B i C respectivament, suposen un reajustament d'alineacions amb la finalitat d'esmenar deficiències existents als plans d'ordenació, i impliquen una disminució del volum edificat i en conseqüència del nombre d'habitatges, ja que sòls edificables passen a ser vials. En el primer cas es rectifica una alineació i en el segon s'obri un carrer.  
Vist que la modificació corresponent a la zona A consisteix en la supressió d'una zona verda de 340 m2 que ocupa un espai residual que queda entre els carrers Relleu, Fur del Treball i la carretera. Actualment aquesta zona l?ocupa una edificació de planta baixa i deu plantes de pis, que fou construïda amb anterioritat a l'aprovació definitiva, i que es troba a cavall entre la zona d'ordenació volumètrica de clau «3-b» i el sistema de 4 parcs i jardins clau «F».  
Vist que el Conseller d'Obres Públiques, Urbanisme i Transports informà favorablement sobre el Projecte mitjançant Resolució de data 6 d'abril de 1988.  
Vist que el Consell d'Estat d'acord amb el que estableix l'article 50 de la Llei del Sòl i Ordenació Urbana emeté informe favorable en data 27 d'abril de 1989.  
Atés que queda justificada convenientment la proporció d'espais lliures i potencial de població, i en resulta equilibrada referida al conjunt de les tres modificacions.  
Atés que amb les modificacions que es proposen es tracta d'assumir la realitat existent, constituïda per actuacions de fet consolidades i alineacions materialitzades per la qual cosa cap acceptar les oportunes raons de conveniència en què es fonamenta la proposta.  
Atés que s'ha acomplert l'establert en els articles 49 i 50 de la Llei del Sòl pel que fa a modificacions que tenen incidència en el volum i zones verdes previstes en l'ordenació.  
Atés que s'han acomplert els articles 40 i 44 de la Llei del Sòl i 115 i 122 del Reglament de Planejament referent al procediment per a l'aprovació.  
Vistos els preceptes legals citats, la Llei del Sòl, la Llei de Procediment Administratiu i la resta d'aplicació, a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament el Projecte de Modificació Puntual del Pla General de la Vila Joiosa en partida Xovades (A); travessera Mestre Pons i Calvari (B) i travessera Cervantes (C). »  
Contra l'acord transcrit, que esgota la via administrativa, es pot interposar recurs de reposició, previ al contenciós administratiu, davant el Consell de la Generalitat Valenciana en el termini d'un mes.  
València, 12 de juny de 1989.   
El Conseller Secretari del Govern Valencià:   
Joaquim Azagra i Ros.